paragraph_text: Mletačka mornarica (venetski: Armada/Marineria Veneziana) bila je mornarica Mletačke Republike koja je odigrala važnu ulogu u povijesti Republike i Sredozemlja. Bila je najznačajnija mornarica Sredozemlja kroz mnogobrojna stoljeća između srednjeg i ranog modernog vijeka. Mletačka mornarica osiguravala je Veneciji kontrolu i utjecaj nad trgovinom i politikom. Bila je to jedna od prvih mornarica koja je na brodove postavljala oružje s barutom, a kroz organizirani sustav mornaričkih pristaništa, oružarnica i |opskrbljivača uspjela je neprestano držati brodove na moru i brzo nadoknađivati gubitke. Venecijanski arsenal bio je jedna od najvećih koncentracija industrijskih kapaciteta prije industrijske revolucije i odgovoran je za najveći dio pomorske moći Republike.